CELEX: 62015CA0255
Language: sl
Date: 2016-06-22 00:00:00
Title: Zadeva C-255/15: Sodba Sodišča (tretji senat) z dne 22. junija 2016 (predlog za sprejetje predhodne odločbe Amtsgericht Düsseldorf – Nemčija) – Steef Mennens/Emirates Direktion für Deutschland (Predhodno odločanje — Zračni promet — Uredba (ES) št. 261/2004 — Člena 2(f) in 10(2) — Delno povračilo cene vozovnice v primeru slabše namestitve potnika na letu — Pojma „vozovnica“ in „cena vozovnice“ — Izračun povračila, dolgovanega potniku)

29.8.2016   
            
            
               SL
            
            
               Uradni list Evropske unije
            
            
               C 314/5
            
         Sodba Sodišča (tretji senat) z dne 22. junija 2016 (predlog za sprejetje predhodne odločbe Amtsgericht Düsseldorf – Nemčija) – Steef Mennens/Emirates Direktion für Deutschland
   (Zadeva C-255/15) (1)
   
   ((Predhodno odločanje - Zračni promet - Uredba (ES) št. 261/2004 - Člena 2(f) in 10(2) - Delno povračilo cene vozovnice v primeru slabše namestitve potnika na letu - Pojma „vozovnica“ in „cena vozovnice“ - Izračun povračila, dolgovanega potniku))
   (2016/C 314/07)
   Jezik postopka: nemščina
   
      Predložitveno sodišče
   
   Amtsgericht Düsseldorf
   
      Stranki v postopku v glavni stvari
   
   
      Tožeča stranka: Steef Mennens
   
      Tožena stranka: Emirates Direktion für Deutschland
   
      Izrek
   
   
               1.
            
            
               Člen 10(2) v povezavi s členom 2(f) Uredbe (ES) št. 261/2004 Evropskega parlamenta in Sveta z dne 11. februarja 2004 o določitvi skupnih pravil glede odškodnine in pomoči potnikom v primerih zavrnitve vkrcanja, odpovedi ali velike zamude letov ter o razveljavitvi Uredbe (EGS) št. 295/91 je treba razlagati tako, da je, če je potnik na letu slabše nameščen, cena, ki se upošteva za določitev povračila, dolgovanega zadevnemu potniku, cena leta, na katerem je bil ta slabše nameščen, razen če taka cena ni navedena na vozovnici, na podlagi katere ima pravico do prevoza s tem letom, pri čemer se je treba v takem primeru opreti na del cene vozovnice, ki ustreza količniku med razdaljo navedenega leta in razdaljo celotne poti prevoza, do katerega je upravičen potnik.
            
         
               2.
            
            
               Člen 10(2) Uredbe (ES) št. 261/2004 je treba razlagati tako, da je cena vozovnice, ki jo je treba upoštevati za določitev povračila, dolgovanega potniku v primeru slabše namestitve, zgolj cena leta brez davkov in pristojbin, navedenih na tej vozovnici, pod pogojem, da njihova izterljivost in višina nista odvisni od razreda, za katerega je bila navedena vozovnica kupljena.
            
         
      (1)  UL C 394, 7.9.2015.